stanford-oval/wikipedia huggingface dataset:
Neil Harris

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. heinäkuuta 1977 (ikä 47)
Syntymäpaikka: Orsett, Englanti
Pelipaikka: hyökkääjä
Pituus: 180 senttimetriä
Lempinimi: Chopper
Seura
Seura: Millwall
Tehtävä: päävalmentaja
Seurat
| Vuodet | Seura | O | (M) |
| 1996–1998 | Cambridge City |  |  |
| 1998–2004 | Millwall | 233 | (93) |
| 2004 | → Cardiff City (laina) | 3 | (1) |
| 2004–2007 | Nottingham Forest | 33 | (1) |
| 2005–2006 | → Gillingham (laina) | 36 | (6) |
| 2007–2011 | Millwall | 147 | (32) |
| 2011–2013 | Southend United | 40 | (8) |
| Yhteensä | Yhteensä | 492 | (141) |
Valmennusura
2013–2014: Millwall (väliaikainen)
2015–: Millwall
 Seurajoukkueuran tilastot kattavat vain kansalliset sarjat, päivitetty 21. heinäkuuta 2019.
Neil Harris (s. 12. heinäkuuta 1977 Orsett, Essex, Englanti, Britannia) on englantilainen jalkapallovalmentaja. Hän valmentaa Englannin mestaruussarjassa pelaavaa Millwallia, jota edusti aiemmin pitkään pelaajana. Hän oli pelipaikaltaan hyökkääjä.
Ura pelaajana

Millwall hankki Harrisin maaliskuussa 1998 Football Leaguen ulkopuolisesta Cambridge Citystä 30 000 punnan siirtosummalla. Cambridgessä hän oli aloittanut vuonna 1996 ja pelannut sitä ennen muun muassa Maldon Townissa. Harris edusti Millwallia Englannin toiseksi ja kolmanneksi korkeimmilla sarjatasoilla. Hän oli kaudella 2000–2001 silloisen 2. divisioonan (myöhemmältä nimeltään ykkösliiga) paras maalintekijä. Millwall voitti tuolla kaudella sarjansa ja nousi näin 1. divisioonaan (myöhemmältä nimeltään mestaruussarja). Vuonna 2004 joukkue ylsi FA Cupin loppuotteluun Manchester Unitedia vastaan. Harris pelasi Unitedin voittoon päättyneessä ottelussa 75 minuuttia.
Harris oli joulukuussa 2004 muutaman ottelun ajan lainalla Cardiff Cityssä ennen siirtoa Nottingham Forestiin tammikuussa 2005. Nottingham putosi kauden päätteeksi ykkösliigaan. Harris oli kauden 2005–2006 pääosin lainalla toisessa ykkösliigaseurassa Gillinghamissa. Hänen maalimääränsä laskivat näinä vuosina huomattavasti. Hän aloitti kauden 2006–2007 Nottinghamissa, mutta palasi kesken kauden pysyvällä siirrolla Millwalliin, joka sekin pelasi tuolloin ykkösliigassa pudottuaan mestaruussarjasta edellisvuonna.
Tammikuussa 2009 Harris ohitti Teddy Sheringhamin Millwallin kaikkien aikojen maalintekijänä 112:nnella osumallaan kaikki kilpailut mukaan lukien. Yhteensä hän teki seuralle 138 maalia vuosina 1998–2004 ja 2007–2011. Hän lopetti pelaajauransa vuonna 2013 edustettuaan kaksi viimeistä kauttaan poikavuosien suosikkijoukkuettaan Southend Unitedia kakkosliigassa. Jälkimmäisellä kaudella polvivamma rajoitti hänen ottelumääränsä kymmeneen.
Ura valmentajana

Harris palkattiin Millwallin valmennusryhmään heinäkuussa 2013, kuukausi lopettamisilmoituksensa jälkeen, ja joulukuusta 2013 tammikuuhun 2014 hän toimi kolmen ottelun ajan seuran väliaikaisena päävalmentajana Steve Lomasin irtisanomisen jälkeen. Maaliskuussa 2015 hänestä tuli uudelleen seuran vastuuvalmentaja, aluksi väliaikaisratkaisuna Ian Hollowayn irtisanomisen jälkeen. Kuukausi myöhemmin hänet vakinaistettiin.
Millwall putosi vuonna 2015 ykkösliigaan, mutta palasi kaksi vuotta myöhemmin mestaruussarjaan nousukarsinnan kautta, voitettuaan nousufinaalissa Bradford Cityn. Joukkue oli yltänyt nousufinaaliin myös vuotta aiemmin, Harrisin ensimmäisellä täydellä kaudella vakinaisena päävalmentajana, mutta hävisi silloin Barnsleylle.
Yksityiselämä

Harris on naimisissa ja hänellä on kolme lasta, poika ja kaksi tytärtä.
Harris sairasti kivessyövän 23–24-vuotiaana. Tauti havaittiin aikaisessa vaiheessa kevätkesällä 2001 ja hän pelasi ensimmäisen ottelunsa toipumisensa jälkeen jo saman vuoden syksyllä.
Nikolai Golitsyn

| Nikolai Golitsyn> Николай Голицын |
| --- | --- |

Venäjän pääministeri
 9. tammikuuta – 12. maaliskuuta 1917  
Monarkki:  Nikolai II
Edeltäjä:  Aleksandr Trepov
Seuraaja:  Georgi Lvov
Henkilötiedot
Syntynyt: 12. huhtikuuta 1850 Poretšje, Moskovan kuvernementti
Kuollut: 2. heinäkuuta 1925 (75 vuotta) Leningrad, Neuvostoliitto
Nikolai Dmitrijevitš Golitsyn (ven. Никола́й Дми́триевич Голи́цын; 12. huhtikuuta (J: 31. maaliskuuta) 1850 Poretšje, Moskovan kuvernementti, Venäjän keisarikunta – 2. heinäkuuta 1925 Leningrad, Neuvostoliitto) oli venäläinen ruhtinas ja virkamies, joka toimi Venäjän keisarikunnan viimeisenä pääministerinä ennen helmikuun vallankumousta tammikuusta maaliskuuhun 1917.
Elämä ja ura

Nikolai Golitsyn kuului Golitsynin ruhtinassukuun. Hän kävi keisarillisen Aleksanterin lyseon, oli vuodesta 1871 virkamiehenä Venäjän sisäministeriössä ja hoiti eri tehtäviä Puolassa. Hän oli vuosina 1879–1884 Arkangelin varakuvernöörinä ja vuosina 1884–1885 sisäministeriön apulaisosastonjohtajana sekä vuosina 1885–1893 Arkangelin, 1893–1897 Kalugan ja 1897–1903 Tverin kuvernöörinä. Vuodesta 1903 Golitsyn oli hallitsevan senaatin jäsen. Hän oli vuosina 1907–1908 Punaisen ristin edustajana valvomassa hätäavun jakamista Turgain, Uralin ja Saratovin alueilla. Golitsyn sai vuonna 1914 todellisen salaneuvoksen arvonimen ja hänet valittiin vuonna 1915 Venäjän valtakunnanneuvostoon. Ensimmäisen maailmansodan aikana hän oli sotavankien avustuskomitean puheenjohtaja.
Nikolai II nimitti keisariperheen suosiossa olleen Golitsynin Venäjän pääministeriksi 9. tammikuuta 1917 (juliaanisen kalenterin 27. joulukuuta 1916). Helmikuun vallankumouksen puhjettua Pietarissa kaksi kuukautta myöhemmin Golitsyn ei pyrkinyt tosissaan pelastamaan vanhaa järjestelmää ja ilmoitti 12. maaliskuuta (27. helmikuuta) duuman puhemiehelle Mihail Rodzjankolle hallituksensa eroamisesta. Golitsyn vangittiin, mutta hänet vapautettiin pian.
Lokakuun vallankumouksen jälkeen Golitsyn vietti hiljaiseloa Pietarissa. Hänet vangittiin helmikuussa 1925 vastavallankumouksellisesta toiminnasta epäiltynä niin sanotussa ”lyseolaisten jutussa”. Hänet teloitettiin ampumalla Neuvostoliiton salaisen poliisin OGPU:n määräyksestä myöhemmin samana vuonna.
Mika Järvinen (muusikko)

| Mika Järvinen |
| --- | --- |
 Mika Järvinen joulukuussa 2016 On The Rocksissa Helsingissä
Henkilötiedot
Syntynyt: 1965
Ammatti:  muusikko, kirjailija
Muusikko
Aktiivisena:  1990–
Soittimet:  laulu, sähkökitara,
Yhtyeet:  Five Fifteen Crazy Wolrd
  [ Muokkaa Wikidatassa ] [ ohje ]  
Mika Järvinen (s. 1965) on suomalainen rock-muusikko, laulaja, kitaristi, lauluntekijä ja kirjailija, joka tunnetaan etenkin Five Fifteen -yhtyeen keulahahmona. Järvinen on esiintynyt useiden eri artistien ja yhtyeiden kanssa Suomessa, Meksikossa, Yhdysvalloissa, Saksassa, Ranskassa, Belgiassa ja Skandinaviassa.
Järvisen ensimmäinen levytys oli 5.15 -yhtyeen Nirvana-single vuonna 1990. Järvinen soitti vuosina 1994–2006 Five Fifteen -yhtyeessä. Five Fifteen alkoi taas keikkailla vuonna 2017 ja teki comeback-keikan Ken Hensleyn kanssa Tavastialla. Yhtye on sen jälkeen keikkaillut lähinnä Helsingissä. Vuodesta 2005 Järvinen on toiminut laulajana yhtyeessä Crazy World, jossa soittavat Esa Kotilainen, Timo Kämäräinen, Anssi Nykänen ja Lauri Porra.
Järvinen on kääntänyt englannista suomeksi Stephen Davisin Led Zeppelinistä kertovan kirjan The Hammer of the Gods – Jumalten vasara vuonna 2005. Hän on kirjoittanut Uriah Heepistä kertovan tietokirjan Uriah Heep – Easy Livin'. Ken Hensleyn vuodet 1970–1980 (Johnny Kniga, 2013). Järvisen uusin kirja on Deep Purple — Highway star. Ritchie Blackmoren vuodet 1968–1993 (Johnny Kniga, 2018).
Järvinen on työskennellyt muun muassa radiotoimittajana, ohjelmatoimiston keikkamyyjänä ja kiertuetuottajana, ääniteknikkona, valomiehenä, tennisopettajana ja tiskijukkana. Hän on tehnyt yhteistyötä Brian Robertsonin ja Nik Turnerin kanssa, joiden kanssa Five Fifteen levytti Tavastia klubilla livelevyn Silver Machine vuonna 2000. Muita Järvisen kanssa soittaneita muusikoita ovat Uriah Heepin entiset jäsenet Ken Hensley, Lee Kerslake, Paul Newton ja John Lawton.
Teoksia > Muusikkona > Five Fifteen > Studioalbumit

Progressive Hardrock Beyond the Mainstream  (1994,  Bluelight Records)
Armageddon Jam Session Number Four  (1995,  Bluelight Records)
Psychedelic Singalongs for Stadiums  (1997,  Blastic Heaven Records)
Six Dimensions of the Electric Camembert  (1998,  Record Heaven)
Death of a Clown  (2001,  Record Heaven)
The Man Who Sold Himself  (2004)
Alcohol  (2007,  Sweden Rock Records)
Teoksia > Muusikkona > Five Fifteen > EP:t ja singlet

Kylmemmäksi kuin jää/Nirvana  (1990,  7", Bluelight Records)
The Ohms Law  (1991,  12", Bluelight Records)
Kesäinen Stadi/Shakinpelaaja  (1991,  7", Bluelight Records)
Sleep Walker/Nightingale Waltz  (7", Bluelight Records)
Silver Machine  (2000,  EP, Record Heaven)
Innocence Is No Excuse  (2000,  single, Record Heaven Music)
Stone Cold Heartbreaker  (2001,  single, Record Heaven)
The Prostitude  (2002,  single, Record Heaven Music)
Jesus Went to New York City  (2004,  single, Ranch Records)
Tales, featuring Ken Hensley and Maria Hänninen (2020, 12", Turenki Records)
Teoksia > Crazy World > Studioalbumit

Crazy World (2005, CD, Album, Spinefarm)
Crazy World (2009, 2xLP, Album, Jäänsärkijä Records)
The Return of the Clown (2012, CD, Album, Presence Records)
The Return of the Clown (2012, 2xLP, Album, Jäänsärkijä Records)
Kirjoittajana

Järvinen, Mika: Uriah Heep: easy livin': Ken Hensleyn vuodet 1970-1980.  Helsinki:  Johnny Kniga, 2013.  ISBN 978-951-0-39014-6.
Järvinen, Mika: Deep Purple: highway star: Ritchie Blackmoren vuodet 1968-1993.  Helsinki:  Johnny Kniga, 2018.  ISBN 978-951-0-41537-5.
Suomentajana

Davis, Stephen: Jumalten vasara: saaga Led Zeppelinistä.  (Englanninkielinen alkuperäisteos Hammer of the Gods ilmestyi vuonna 1985 William Morrow & Co -yhtiön kustantamana)  Suomentanut Järvinen, Mika. Helsinki:  Johnny Kniga, 2005.  ISBN 951-0-30935-4.
Aiheesta muualla

https://www.discogs.com/artist/1463650-Mika-J%C3%A4rvinen
Five Fifteen discogs.com -sivustolla
https://www.discogs.com/artist/137112-Five-Fifteen
Five Fifteenin laulutuotanto Suomen äänitearkistossa
Rytmin levyarvio Crazy World
Soundin keikka-arvio The Sensational Mika Järvinen Band
Kirja-arvio: Uriah Heep Easy Living Ken Hensleyn vuodet
(Arkistoitu – Internet Archive) Iltasanomat: Ken Hensleyn veli Trevor leikattiin HYKS:ssä ja muusikot keräsivät hyväntekeväisyyskeikalla Tavastialla HYKS:lle rahaa
Jumalten vasara: saaga Led Zeppelinistä (Arkistoitu – Internet Archive)
https://www.ts.fi/kulttuuri/kirjat/arviot/1074091748/Led+Zeppelin+lensi+korkealla+rikkoen+ennatyksia
http://kaislatuuli.blogspot.com/2013/10/mika-jarvisen-uriah-heep-kirja.html
https://rajatapauksia.wordpress.com/2018/11/25/mika-jarvinen-deep-purple-highway-star-ritchie-blackmoren-vuodet-1968-1993/
Müritzin kansallispuisto

Ilmakuvaa kansallispuistosta
| --- | --- |
Sijainti:   Mecklenburg-Etu-Pommeri, Saksa
Lähin kaupunki:  Berliini Rostock
Pinta-ala:  318 km²
| --- | --- |
Nimi alkuperäiskielellä:  Müritz-Nationalpark
Tyyppi:  Saksan kansallispuisto 
Perustettu:  1990
muokkaa - muokkaa wikitekstiä - muokkaa Wikidataa
Müritzin kansallispuisto (saks. Müritz-Nationalpark) on Saksassa, Berliinin ja Rostockin välissä sijaitseva kansallispuisto. Se on pinta-alaltaan 318 neliökilometriä. Müritzin kansallispuisto on perustettu vuonna 1990, ja sen alueella on yli 130 järveä, joista 107 on pinta-alaltaan yli 10 000 neliömetriä. Alueesta 65 prosenttia on metsää, 12 järviä ja loput muun muassa soita ja niittyjä.
Käännös suomeksi
Nightingale (Carole Kingin kappale)

| ”Nightingale” Carole King |
| --- | --- | --- |

Singlen tiedot
 Albumilta: Wrap Around Joy
 Julkaistu: 17. joulukuuta 1974
 Formaatti: 7" vinyyli
 Tuottaja(t): Lou Adler
 Tyylilaji: pop
 Kesto: 03.36
 Levy-yhtiö: Ode
Carole Kingin muut singlet
| ”Jazzman” 1974 | ”Nightingale” 1974 | ”Only Love Is Real” 1976 |
Nightingale on yhdysvaltalaisen laulaja-lauluntekijä Carole Kingin singlejulkaisu vuodelta 1974. Sen on tuottanut Lou Adler levy-yhtiölle Ode Records. Markkinoinnista on huolehtinut A&M Records.
Kappaleet

Nightingale – 3.36 (säv. Carole King & Dave Palmer)
You're Something New – 2.57 (säv. Carole King & Dave Palmer)
Kääntöpuolen kappale "You're Something New" on Carole Kingin albumilta Wrap Around Joy. Kappaleiden julkaisuyhtiöt ovat Screen Gems / Columbia.
Ääninäyte
Kooste (10%, 0:36) singlen kappaleista.
Äänitiedostojen kuunteluohjeet
Neslandsvatn

| Neslandsvatn |
| --- | --- |

 Neslandsvatn
 Koordinaatit: 58°58′13″N, 9°09′30″E 
Valtio:  Norja
Lääni:  Telemark
Kunta:  Drangedal
Pinta-ala:  
 – Maa:  0,3 km²
Väkiluku (2023):  294
 – Väestötiheys:  980 as./km²
Infobox OKVirheellinen NIMI-arvo: 
Neslandsvatn on taajama Drangedalin kunnassa Telemarkin läänissä Norjassa. Taajaman pinta-ala on 0,3 neliökilometriä ja asukasluku 294 vuonna 2023.
Aiheesta muualla

Kuvia tai muita tiedostoja aiheesta Neslandsvatn Wikimedia Commonsissa
Niuen parlamentti

| Niue Assembly Niue Fono Ekepule> Tyyppi |
| --- | --- |
Tyyppi:  yksikamarinen
Johto
Puhemies:  Hima Douglas
Edustajia:  20
Vaalit
Viimeisimmät vaalit:  30. toukokuuta 2020
Kokouspaikka
 Niuen sinetti
 Alofi, Niue
Niuen parlamentti (engl. Niue Assembly, niueksi Niue Fono Ekepule) on Niuen lakiasäätävä elin. Se koostuu 20 vaaleilla valituista edustajasta. Vaalit pidetään joka kolmas vuosi.
Niuen perustuslain mukaan parlamentin 20 edustajista 14 valitaan kylien edustajiksi ja loput kuusi koko alueen kattavasta vaalipiiristä.
Viimeisimmät vaalit pidettiin 30. toukokuuta 2020.
My Hero

| ”My Hero” Foo Fighters |
| --- | --- | --- |

Singlen tiedot
 Albumilta: The Colour and the Shape
 Julkaistu: kesäkuu 1998
 Tuottaja(t): Gil Norton
 Tyylilaji: vaihtoehtorock
 Kesto: 04.20
 Levy-yhtiö: Roswell, Capitol
Foo Fightersin muut singlet
| ”Everlong” 1997 | ”My Hero” 1998 | ”Walking After You” 1998 |
My Hero on yhdysvaltalaisen rockyhtye Foo Fightersin vuonna 1998 julkaistu hittikappale. Kappale julkaistiin Foo Fightersin albumilla The Colour and the Shape vuonna 1997. Kappaleesta on tehty myös kuuluisa musiikkivideo.
Kappaleesta julkaistiin single akustisena albumilta Skin and Bones vuonna 2006.
Kappaleen aihe juontaa juurensa yhtyeen laulaja Dave Grohlin lapsuuteen. Hän on sanonut, että hänen lapsuuden sankareitaan olivat tavalliset ihmiset, joihin "saattoi luottaa".
Kappale oli myös elokuvassa Varsity Blues ja samoin sen soundtrackissa. Singlen B-puoli ”Baker Street” on skottilaisen laulaja Gerry Raffertyn kappale.
Kappaleet

My Hero
Baker Street
Dear Lover
Enhanced Section
Listasijoitukset

| Vuosi | Lista | Sijoitus |
| --- | --- | --- |
| 1998 | Official UK Singles Chart | No. 21 |
| 1998 | Modern Rock Tracks (US) | No. 6 |
| 1998 | Mainstream Rock Tracks (US) | No. 8 |
| 1998 | Official Euro Hot 100 Singles | No. 53 |
Nightcore

| Nightcore |
| --- | --- |
Alkuperä:  Eurodance, happy hardcore, J-core, trance
Alkuperämaa:  Norja
Kehittymisen ajankohta:  2001
Tyypillisiä soittimia:  Äänenkäsittelyohjelmisto
Kehittyneitä tyylilajeja / suuntauksia:  Hyperpop, sigilkore
Nightcore on kappaleen remix-tyyli, jossa lähdemateriaalia nopeutetaan 10–30% ja samalla nostetaan sen äänenkorkeutta.
Tyylilajin nimi perustuu norjalaiseen musiikkiduo Nightcoreen, joka julkaisi sävelkorkeudeltaan muunneltuja versioita trance- ja eurodance-kappaleista. Nightcore liitetään usein japanilaiseen animeen ja otakukulttuuriin, ja YouTube-palvelussa monet nightcore-remixit sisältävät animehahmoja ja taidetta.
Historia

Termiä "Nightcore" käytettiin ensimmäistä kertaa vuonna 2001, kun norjalainen DJ-duo Thomas S. Nilsen ja Steffen Ojala Søderholm, ketkä tunnetaan myös esiintyjänimillään DJ TNT ja DJ SOS, käyttivät sitä kouluprojektinsa nimenä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nightcore
Merkinnän syy: historia (ks. artikkelin englanninkielinen sivu)
Käännös suomeksi
Mousoúroi

| Mousoúroi Μουσούροι |
| --- | --- |
 Kunnallisyksikön sijainti
 Mousoúroi
 Koordinaatit: 35°27′N, 23°55′E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Plataniás
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  740604
Pinta-ala:  
 – Kokonaispinta-ala:  191,744 km²
Väkiluku (2011):  4 026
Aikavyöhyke:  UTC+2
 – Kesäaika:  UTC+3
Postinumero:  730 05
Suuntanumero(t):  28210
Rekisterikilpi:  ΧΝ, XB
Infobox OKVirheellinen NIMI-arvo: 
Mousoúroi (kreik. Μουσούροι; transl. myös Mousoúri; virallisesti Δημοτική Ενότητα Μουσούρων, Dimotikí Enótita Mousoúron) on yksi Plataniáksen kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 4 026 (vuonna 2011).
Mousoúroin Mesklán kylä.
Mousoúroin kunnallisyksikkö käsittää Plataniáksen kunnan eteläosan. Siihen kuuluu muun muassa Lefká Óri -vuoristoa sekä Omalóksen ylätasangon aluetta. Mousoúroi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Plataniáksen kuntaan yhdessä Kolymvárin ja Voukoliéen kanssa, jolloin se muuttui uuden kunnan kunnallisyksiköksi.
Kunnallisyksikön osat

Mousoúroin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Alikianós | Alikianós | 825 |
| Fournés | Fournés | 576 |
| Karános | Karános | 81 |
| Karános | Karés | 7 |
| Koufós | Koufós | 149 |
| Lákkoi | Askordalós | 23 |
| Lákkoi | Lákkoi | 212 |
| Lákkoi | Omalós | 35 |
| Mesklá | Mesklá | 333 |
| Mesklá | Zoúrva | 20 |
| Orthoúni | Langós | 20 |
| Orthoúni | Orthoúni | 74 |
| Prasés | Chostí | 11 |
| Prasés | Néa Roúmata | 51 |
| Prasés | Prasés | 76 |
| Psathogiánnos | Bapiólos | 56 |
| Psathogiánnos | Psathogiánnos | 103 |
| Sémpronas | Sémpronas | 92 |
| Skinés | Chliaró | 22 |
| Skinés | Skinés | 599 |
| Vatólakkos | Skonízo | 7 |
| Vatólakkos | Vatólakkos | 654 |
Yhteensä: 4 026
Aiheesta muualla

Kuvia tai muita tiedostoja aiheesta Mousoúroi Wikimedia Commonsissa
My Way

My Way voi tarkoittaa jotain seuraavista:
”My Way”, Frank Sinatran kappale
”My Way”, Eddie Cochranin kappale
”My Way”, Limp Bizkitin kappale
”My Way”, Calvin Harrisin kappale
My Way, Usherin albumi
My Way, Udo Dirkschneiderin albumi
My Way: The Best of Frank Sinatra, Frank Sinatran kokoelma-albumi
My Way, eteläkorealainen vuoden 2011 elokuva
My Way, ranskalainen vuoden 2012 elokuva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”My Way”, voi hakea sivunnimihaulla, laajalla sivunnimihaulla tai tekstihaulla.
Polygnotos

| Polygnotos> Πολύγνωτος.Henkilötiedot |
| --- | --- |
Syntynyt: 400-luku eaa. Thasos
Kuollut: 400-luku eaa.
Ammatti:  taidemaalari
Taiteilija
Kuuluisimpia töitä:  Knidoslaisten leskhen maalaukset, Stoa poikilen maalaukset
Polygnotos (m.kreik. Πολύγνωτος, Polygnōtos, lat. Polygnotus; 400-luku eaa.) oli antiikin kreikkalainen taidemaalari, joka oli kotoisin Thasoksesta. Hän oli yksi klassisen kauden alkupuolen merkittävimmistä taidemaalareista.
Teokset > Maalaukset muualla

Plataiain Athene Areian temppelissä
Polygnotos ja Onatas maalasivat Plataiain Athene Areian temppelin pronaoksen seinät eli todennäköisesti sen anta-seinien sisäpuolet. Pausaniaan mukaan Polygnotoksen maalaus esitti Odysseusta heti sen jälkeen, kun hän oli surmannut Penelopen kilpakosijat.
Thespiain temppelissä
Polygnotos teki maalauksia myös Thespiaissa olleeseen temppeliin, mutta niiden aiheesta ei tiedetä mitään.
Delfoin Knidoslaisten leskhessä
Perikleen ajalla Ateenaan tehtyjen luomusten lisäksi samalla aikakaudella tehtiin merkittäviä taideteoksia myös ennen kaikkea kahteen muuhun paikkaan, Olympiaan ja Delfoihin. Delfoissa niiden tekemiseen osallistuivat pääasiassa ateenalaiset taiteilijat, kuten Praksias ja Androsthenes. Koska Polygnotoksen ei mainita osallistuneen Perikleen ajan rakennusten koristeluun Ateenassa, hänen voidaan olettaa toimineen tuohon aikaan Delfoissa. Varmuudella tiedetään, että hän teki sinne ainakin Knidoslaisten leskheksi kutsun kokoushuoneen maalauskoristelut. Ne muodostuivat kahdesta kokonaisuudesta, joista toinen oli sisäänkäynnistä nähden vasemmalla puolella olleella seinällä ja toinen oikealla puolella olleella seinällä.
Polygnotoksen aiheena oli Troijan sodasta kertonut eeppinen kyklos sekä kreikkalaisten sotapäälliköiden paluu kotiin. Oikeanpuoleinen maalaus, Troijan tuho (Iliū persis), esitti Pausaniaan mukaan Troijan valtausta ja kreikkalaisten lähtöä laivoillaan kohti kotia. Vasemmanpuoleinen maalaus esitti Odysseuksen laskeutumista manalaan (Nekyia). Kummassakin ryhmässä hahmot oli ilmeisesti järjestetty ryhmiin, joita oli kahdessa tai useammassa rivissä toistensa päällä ilman yritystäkään perspektiiviin. Hahmot oli nimetty. Oikeanpuoleisessa maalauksessa oli seuraava epigrammi, joka laitettiin Simonideen nimiin:
»γράψε Πολύγνωτος, Θάσιος γένος, Ἀγλαοφῶντος
υἱὸς, περθομένην Ἰλίου ἀκρόπολιν.»
»grapse Polygnōtos, Thasios genos, Aglaofōntos
hyios, perthomenēn Iliū akropolin.»
»Polygnotos, thasoslaista sukua, Aglaofonin
poika, maalasi Troijan akropoliin hävityksen.»
Maalaukset tunnettiin aiheidensa vuoksi yleisesti ”Polygnotoksen Iliaana ja Odysseiana”. Pausanias omisti teoksestaan seitsemän lukua kyseisten maalausten kuvaukselle. Kuvauksesta tulee kuitenkin ilmi lähinnä suuri joukko nimiä. Hahmojen ryhmittely, kuvaustavat ja maalauksiin liittyvä symboliikka jäävät avoimemmiksi, ja ovat olleet pitkään lukuisten tutkijoiden pohdintojen kohteena.
Muut maalaukset
Plinius mainitsee Roomassa olleen Polygnotoksen paneelimaalauksen, joka osoittaa, että hän teki joskus myös maalauksia yksittäisistä hahmoista. Muutoin Pliniuksen kuvauksesta ei saa selvää käsitystä maalauksen luonteesta.
Teokset > Veistokset?

Eräästä Pliniuksen tekemästä maininnasta voisi päätellä, että Polygnotos olisi toiminut paitsi taidemaalarina myös kuvanveistäjänä, vaikkakaan yhdestäkään hänen teoksestaan tällä alalla ei ole tietoa.
Aiheesta muualla

Kuvia tai muita tiedostoja aiheesta Polygnotos Wikimedia Commonsissa
Ennallistuspiirros Stoa poikilessa olleesta Marathonin taistelusta.
Ennallistus yksityiskohdasta: Datis ja Kallimakhos vastakkain Marathonin taistelussa.
Ennallistuspiirros Polygnotoksen Troijan tuhosta Knidoslaisten leskhessä.
Ennallistuspiirros Polygnotoksen Nekyiasta Knidoslaisten leskhessä.
Neslandin kirkko

| Neslandin kirkko Nesland kyrkje |
| --- | --- |
 Kirkko vuonna 2012.
Sijainti:  Vinje, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1847
Suunnittelija:  H. D. F. Linstow
Materiaali:  puu
Istumapaikkoja:  110
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Neslandin kirkko (norj. Nesland kyrkje) on Vinjen kunnassa Telemarkin läänissä Norjasssa sijaitseva puinen pitkäkirkko vuodelta 1847.
Aiheesta muualla

Kuvia tai muita tiedostoja aiheesta Neslandin kirkko Wikimedia Commonsissa
My Homies, Part 2

| My Homies Part 2 Scarface |
| --- | --- | --- |

Studioalbumin tiedot
 Äänitetty : 2005–2006
 Julkaistu: 7. maaliskuuta 2006
 Tuottaja(t): Bigg Tyme, N.O. Joe, Tone Capone, Mike Dean, KLC, Tran Chilla, Mr. Fat, Mr. Lee, Criminal Manne, Mr. Mixx, Kanye West, The Legendary Traxster, Don P, Q-Stone, Rakesh
 Tyylilaji: gangsta rap
 Levy-yhtiö: Rap-A-Lot
Muut kannet
 Yhden levyn versio.  Screwed & Chopped -painos
Listasijoitukset
  Billboard • 12. (Billboard 200) • 3. (Top R&B/Hip-Hop Albums)
Scarfacen muut julkaisut
| Balls and My Word 2003 | My Homies Part 2 2006 | Made 2007 |
My Homies Part 2 on rap-artisti Scarfacen yhdeksäs studioalbumi, joka julkaistiin 7. maaliskuuta 2006. Levy on jatkoa vuonna 1998 ilmestyneelle My Homies -albumille. Levystä on myös Screwed & Chopped -versio.